2. ลักษณะการประกอบธุรกิจ

1.  ประวัติความเป็นมาและพัฒนาการที่สำคัญ

    บริษัท เวิร์คพอยท์ เอ็นเทอร์เทนเมนท์ จำกัด (มหาชน) (“เวิร์คพอยท์” หรือ “บริษัท”)
    ก่อตั้งเมื่อวันที่ 11 กันยายน 2532 โดย นายปัญญา นิรันดร์กุล และ นายประภาส ชลศรานนท์
    มีวัตถุประสงค์เพื่อสร้างสรรค์ผลงานบันเทิงทางโทรทัศน์และสื่อต่างๆ ด้วยทุนจดทะเบียนเริ่มต้น
    2 ล้านบาท โดยรายการโทรทัศน์รายการแรกของบริษัท คือ เวทีทอง
    ซึ่งได้รับความนิยมอย่างสูงและนับเป็นก้าวแรกของบริษัทในธุรกิจผลิตรายการโทรทัศน์ จากนั้น
    บริษัทได้ผลิตรายการโทรทัศน์ต่างๆมากมาย ผลงานที่ผ่านมาของบริษัท ได้แก่ คู่ทรหด
    ละครแห่งชีวิต กามเทพผิดคิว บ้านแห่งความรัก ชมรมขนหัวลุก 7-7-49 แฟนตาซีมีหาง
    ใครผิดยกมือขึ้น ศุกร์กันเถอะเรา และเถ้าแก่ใหญ่ เป็นต้น ในปี 2554
    บริษัทและบริษัทย่อยในเครือมีรายการโทรทัศน์ที่ออกอากาศจำนวนทั้งหมด 17 รายการ
    นำเสนอในหลากหลายรูปแบบ อาทิ ควิซโชว์ เกมโชว์ ซิทคอม ละคร วาไรตี้ รายการเด็ก
    และรายการวัฒนธรรม ออกอากาศทางสถานีโทรทัศน์ ช่อง 3 ช่อง 5 ช่อง 7 ช่อง 9 ช่อง
    NBT และช่องThai PBS โดยรายการที่ออกอากาศในปี 2554 ได้แก่ รายการตลกหกฉาก
    ระเบิดเถิดเทิงลั่นทุ่ง หนูน้อยกู้อีจู้ ชิงร้อยชิงล้าน ชิงร้อยชิงล้านมหัศจรรย์วันหยุด ยกสยาม
    ราชรถมาเกย คุณพระช่วย ชิงช้าสวรรค์ วิทยสัประยุทธ์ ล้วงลับตับแตก วงษ์คำเหลาเดอะซีรี่ส์
    บิ๊กหม่ำ คนอวดผี SME ตีแตก อโรคาตลาดนัดสุขภาพ เกมเผาขน มนต์รักมหานคร
    รักกระหน่ำซัมเมอร์เซล อภินิหารคุณยายทองคำ คนละดาวเดียวกัน Young Mea Dee
    Mission0

    นอกจากนี้ บริษัทยังได้ร่วมลงทุนผลิตภาพยนตร์โดยผ่านทางบริษัทย่อยในเครืออีกด้วย โดยในปี
    2553 และปี 2554 ที่ผ่านมา บริษัทมีผลงานภาพยนตร์ ได้แก่ ภาพยนตร์ เรื่อง
    ตุ๊กกี้เจ้าหญิงขายกบ และสิ่งเล็กๆ ที่เรียกว่ารัก ที่เข้าฉายในปี 2553 และ เท่งโหน่งจีวรบิน
    หม่ำกะใหม่ โดนกับโดน และ 30+ โสดออนเซลล์ ที่เข้าฉายในปี 2554

-   บริษัทย่อยในเครือของบริษัท ที่ลงทุนเอง 100% มีดังนี้

-   บริษัท เวิร์คพอยท์ พับลิชชิ่ง จำกัด (“เวิร์คพอยท์ พับลิชชิ่ง”)ดำเนินธุรกิจสื่อสิ่งพิมพ์
    โดยมีทั้งที่เป็นหนังสือพ็อคเก็ตบุ๊คและนิตยสารรายเดือน โดยในปี 2554 เวิร์คพอยท์
    พับลิชชิ่งผลิตนิตยสารรายเดือจำนวน 2 ปก คือ “นิตยสารขายดี” (เปลี่ยนชื่อมาจาก
    “นิตยสารแก้จน”) เป็นนิตยสารสำหรับแนะนำอาชีพต่างๆ และ นิตยสาร Ben 10
    ในส่วนของพ็อคเก็ตบุ๊คที่วางจำหน่ายในปี 2554 มีจำนวน 60 ปก ซึ่งรวมทั้งหมดเวิร์คพอยท์
    พับลิชชิ่งมีพ็อคเก็ตบุ๊ควางจำหน่ายแล้วรวม 196 ปกนับตั้งแต่เริ่มดำเนินธุรกิจ

-   บริษัท หัวฟิล์ม ท้ายฟิล์ม จำกัด (“หัวฟิล์ม”) ดำเนินธุรกิจผลิตภาพยนตร์ โดยในปี 2554
    หัวฟิล์มร่วมลงทุนผลิตภาพยนตร์ จำนวนทั้งสิ้น 3 เรื่อง คือ เท่งโหน่ง จีวรบิน หม่ำกะใหม่
    โดนกับโดน และ 30+ โสดออนเซลล์

-   บริษัทย่อยในเครือของบริษัท ที่ร่วมลงทุนในสัดส่วนร้อยละ 80 มีดังนี้

-   บริษัท ซิกส์ดีกรี โปรดักส์ชั่น จำกัด (“ซิกส์ดีกรี”) ดำเนินธุรกิจ
    รับจ้างและให้บริการในการถ่ายทำภาพยนตร์ ละครโทรทัศน์ รายการโทรทัศน์ ละครเวที และ
    คอนเสิร์ต

-   บริษัทย่อยในเครือของบริษัท ที่ร่วมลงทุนในสัดส่วนร้อยละ 65 มีดังนี้

    - บริษัท ซิกซ์เนเจอร์ อินคอร์ปอเรชั่น จำกัด (“ซิกซ์เนเจอร์”)
    ดำเนินธุรกิจจัดงานแสดงต่างๆ เช่น งาน Street Shows ที่สวนลุมพินี เมื่อเดือนธันวาคม ปี
    2553 และการจัดงาน Phuket Street Show Festival 2010 ที่จังหวัดภูเก็ต
    ซึ่งถือได้ว่าเป็นงาน Street Show Festival ครั้งแรกของจังหวัดภูเก็ต และในปี 2554
    มีการจัดงาน Gamarjobat , Samui Bodypaint , Pantomine , Money Me Show
    (K-Bank) , เอเชี่ยน พร็อพเพอร์ตี้ (AP) และ งาน 60 ปี การท่าเรือ อย่างงไรก็ดี
    ซิกซ์เนเจอร์ได้ปิดกิจการลงในเดือน ม.ค. 2555
    โดยธุรกิจในส่วนนี้ได้ถูกโอนกลับมายังเวิร์คพอยท์เป็นผู้ดำเนินงานต่อไป

-   บริษัทย่อยในเครือของบริษัท ที่ร่วมลงทุนในสัดส่วนร้อยละ 60 มีดังนี้

    - บริษัท บ้านอิทธิฤทธิ์ จำกัด (“บ้านอิทธิฤทธิ์”) ดำเนินธุรกิจผลิตหรือตัดต่อภาพเคลื่อนไหว
    (Animation) เช่น การ์ตูน ภาพยนตร์, โฆษณา และ รายการโทรทัศน์

    - บริษัท บั้งไฟสตูดิโอ จำกัด (“บั้งไฟสตูดิโอ”) ดำเนินธุรกิจผลิตรายการโทรทัศน์
    และจัดการแสดงโชว์ โดยผลงานที่ผ่านมาได้แก่ รายการหม่ำโชว์ และ
    รายการวงษ์คำเหลาเดอะซีรี่ส์

    - บริษัท โต๊ะกลมโทรทัศน์ จำกัด (“โต๊ะกลมโทรทัศน์”) ดำเนินธุรกิจผลิตรายการโทรทัศน์
    โดยผลงานที่ผ่านมาได้แก่
    ละครซิทคอมเรื่องรักกระหน่ำซัมเมอร์เซลและอภินิหาริย์คุณยายทองคำ
    และรายการเกมส์โชว์คนละดาวเดียวกัน

    - บริษัท กราว จำกัด (“กราว”) ดำเนินธุรกิจบันทึกเสียงร้องเพลง บันทึกเสียงละคร
    บันทึกเสียงภาพยนตร์ และโฆษณา รวมถึงการบันทึกเสียงพากย์

    - บริษัท กำกับการดี จำกัด (“กำกับการดี”) ดำเนินธุรกิจผลิตรายการโทรทัศน์
    และรับจ้างผลิตละคร โดยผลงานที่ผ่านมาได้แก่ ละครว้าวุ่นรุ่นเล็ก รายการ Young MEA
    DEE Mission ละครโรบอทยอดรัก ละครมนต์รักมหานคร และ
    ละครกระบือบาลที่จะออกอากาศในปี 2555

    ทั้งนี้
    บริษัทได้ลงทุนในธุรกิจที่เกี่ยวเนื่องกันอย่างต่อเนื่องเพื่อสนับสนุนการขยายธุรกิจของบริษัทและบริษัทย่อยในเครือ
    โดยการลงทุนในบริษัทย่อยนั้นเป็นการร่วมทุนระหว่างบริษัทกับบุคลากรที่มีความสามารถและเป็นที่ยอมรับในวงกว้าง
    ทั้งนี้บริษัทมีความมั่นใจว่าการลงทุนในบริษัทย่อยในเครือนั้นจะประสบความสำเร็จเป็นอย่างดีและจะช่วยขยายฐานรายได้และกำไรของบริษัทให้เพิ่มมากขึ้นอย่างต่อเนื่อง

ความเป็นมาและพัฒนาการที่สำคัญของบริษัท

-   ปี 2546

    -   เพิ่มทุนจดทะเบียนจาก 2 ล้านบาท เป็น 160 ล้านบาท
        โดยเป็นการเพิ่มทุนจากผู้ถือหุ้นเดิม

    -   ลงทุนใน บริษัท เวิร์คพอยท์ พับลิชชิ่ง จำกัด เพื่อดำเนินธุรกิจสิ่งพิมพ์
        และได้วางแผงนิตยสารแก้จนฉบับแรกในเดือนธันวาคม (ต่อมาเปลี่ยนชื่อเป็น
        “นิตยสารขายดี”)

    -   จำหน่ายเงินลงทุนทั้งจำนวนในบริษัทย่อยที่ไม่มีการดำเนินงานแล้ว ได้แก่ บริษัท
        ช็อปพอยท์ เอ็นเตอร์ไพร์ส จำกัด และบริษัท บาราเกา บางกอก จำกัด
        โดยภายหลังจากการจำหน่ายเงินลงทุนบริษัท ไม่มีภาระผูกพันคงค้างใดๆ อีกต่อไป

-   ปี 2547

-   จดทะเบียนแปรสภาพเป็นบริษัทมหาชนจำกัด และเปลี่ยนแปลงมูลค่าหุ้นที่ตราไว้จากหุ้นละ 100
    บาท เป็นหุ้นละ 1 บาท

    -   ปี 2548

-   ลงทุนในบริษัท คำพอดี จำกัด ในสัดส่วนร้อยละ 60 เพื่อดำเนินธุรกิจผลิตรายการโทรทัศน์

-   ลงทุนในบริษัท บ้านอิทธิฤทธิ์ จำกัด ในสัดส่วนร้อยละ 60
    เพื่อดำเนินธุรกิจผลิตและตัดต่อภาพเคลื่อนไหว (Animation)

-   ลงทุนในบริษัท บั้งไฟสตูดิโอ จำกัด ในสัดส่วนร้อยละ 60
    เพื่อดำเนินธุรกิจผลิตรายการโทรทัศน์

-   ลงทุนในบริษัท หัวฟิล์มท้ายฟิล์ม จำกัด ในสัดส่วนร้อยละ 100 เพื่อดำเนินธุรกิจผลิตภาพยนตร์

-   ลงทุนในบริษัท โต๊ะกลมโทรทัศน์ จำกัด ในสัดส่วนร้อยละ 60
    เพื่อดำเนินธุรกิจผลิตรายการโทรทัศน์

-   ร่วมลงทุนกับบริษัท สหมงคลฟิล์ม อินเตอร์เนชั่นแนล จำกัด เพื่อผลิตภาพยนตร์ โหน่งเท่ง
    นักเลงภูเขาทอง โดยมีสัดส่วนการลงทุนร้อยละ 50

    -   ปี 2549

-   เปิดตัวนิตยสาร สารกระตุ้น ซึ่งเป็นนิตยสารรายเดือน
    โดยเริ่มวางจำหน่ายฉบับแรกเดือนมกราคม

-   ภาพยนตร์ โหน่งเท่ง นักเลงภูเขาทอง เข้าฉายในโรงภาพยนตร์ในช่วงปลายเดือนมีนาคม

-   รายการโคกคูนตระกูลไข่ เปลี่ยนเวลาออกอากาศจากทุกวันเสาร์เวลา 14.00น.-14.45น.
    ทางช่อง 3 เป็นออกอากาศทุกวันเสาร์ เวลา 22.00น.-22.45น. ทางช่อง 5

-   รายการเวทีทอง เปลี่ยนเวลาออกอากาศจากทุกวันเสาร์เวลา 22.00น.-23.00น. ทางช่อง
    5 มาเป็นทุกวันเสาร์เวลา 14.00น-15.00น. ทางช่อง 5

-   รายการซิกส์เซ้นส์ เปลี่ยนเป็นรายการเอเชี่ยนบล็อก ออกอากาศทางช่อง 5 ทุกวันพุธ เวลา
    23.30น.-24.00น.และสิ้นสุดการออกอากาศเมื่อสิ้นปี 2549

-   ร่วมลงทุนกับ “มติชน” ผลิตรายการ เวิล์ดคัพมาเนีย ในช่วงการแข่งขันฟุตบอลโลก 2006

-   บริษัท ร่วมกับสำนักงานอัยการสูงสุด
    นำมิวสิควิดีโอทนายแผ่นดินขึ้นทูลเกล้าทูลกระหม่อมถวายสมเด็จพระเจ้าอยู่หัว
    เพื่อโปรดเกล้าพระราชทานให้เป็นเพลงประจำของสถาบันสำนักงานอัยการสูงสุด

-   เริ่มออกอากาศรายการ “อัจฉริยะข้ามคืน” ในเดือนกรกฎาคม

-   บริษัท โต๊ะกลมโทรทัศน์ จำกัด ซึ่งเป็นบริษัทในเครือรับจ้างผลิตละครซิทคอม “หมอสามชั้น”
    ให้ช่อง 7

-   ออกอากาศรายการพิเศษวันแม่แห่งชาติ ละคร “ชัยชนะของแม่” เพื่อเทิดพระเกียรติ
    สมเด็จพระนางเจ้าฯ พระบรมราชินีนาถ

-   ย้ายสำนักงานใหญ่มาที่จังหวัดปทุมธานีในเดือนธันวาคม

-   เวิร์คพอยท์ร่วมกับ บมจ.ปูนซีเมนต์ไทย ผลิตสารคดีดนตรีเล่าเรื่องชุด
    “น้ำคือชีวิต”เพื่อร่วมเฉลิมฉลองเนื่องในวโรกาสที่พระบาทสมเด็จพระเจ้าอยู่หัวทรงครองสิริราชสมบัติครบ
    60 ปี

-   ลงทุนในบริษัท กราว จำกัด ในสัดส่วนร้อยละ 60
    เพื่อดำเนินธุรกิจประเภทบันทึกเสียงร้องเพลง, เสียงละคร, เสียงภาพยนตร์ และโฆษณา
    รวมถึงบันทึกเสียงพากย์ ในเดือนธันวาคม

-   รางวัลที่ได้รับในปี 2549

    -   ASIAN TELEVISION AWARD 2006

-   รางวัล WINNER ประเภท BEST CHILDREN’S PROGRAMME จากรายการทศกัณฐ์เด็ก

-   รางวัล WINNER ประเภท BEST ENTERTAINMENT PRESENTER ซึ่งได้แก่คุณปัญญา
    นิรันดร์กุล จากรายการทศกัณฐ์เด็ก

-   รางวัล HIGHLY RECOMMENDED ประเภท BEST GAME OR QUIZ PROGRAMME
    จากรายการแฟนพันธุ์แท้

-   รางวัล HIGHLY RECOMMENDED ประเภท BEST REALITY PROGRAMME
    จากรายการอัจฉริยะข้ามคืน

-   รางวัล RUNNER UP ประเภท BEST CHILDREN’S PROGRAMME จากรายการสู้เพื่อแม่

    -   รางวัลพระสุรัสวดี 2549

-   รางวัลกำกับศิลป์ยอดเยี่ยม จากภาพยนตร์โหน่ง เท่ง นักเลงภูเขาทอง

-   รางวัลแต่งหน้าและทำผมยอดเยี่ยม จากภาพยนตร์โหน่ง เท่ง นักเลงภูเขาทอง

-   รางวัลภาพยนตร์ส่งเสริมและสร้างสรรค์วัฒนธรรมไทยแห่งปี จากภาพยนตร์โหน่ง เท่ง
    นักเลงภูเขาทอง

    -   รางวัล TOP AWARD 2006 จัดโดยนิตยสารทีวีพูล

-   รางวัลประเภทเกมโชว์ยอดเยี่ยม จากรายการอัจฉริยะข้ามคืน

-   รางวัลประเภทพิธีกรยอดเยี่ยม ซึ่งได้แก่คุณปัญญา นิรันดร์กุล จากรายการแฟนพันธุ์แท้

    -   รางวัลโทรทัศน์ทองคำ ครั้งที่ 21

-   รางวัลรายการเด็กและเยาวชนดีเด่น จากรายการเกมทศกัณฐ์เด็ก

-   รางวัลรายการเกมโชว์ดีเด่น จากรายการอัจฉริยะข้ามคืน

-   รางวัลรายการครอบครัวดีเด่น จากรายการสู้เพื่อแม่

    -   รางวัลผลงานบันเทิงยอดเยี่ยมประจำปี 2549 (STAR ENTERTAINMENT AWARDS
        2006)

-   รางวัลออกแบบฉากยอดเยี่ยมสาขาภาพยนตร์ ซึ่งได้แก่ คุณศรีรุ้ง กิจเดช
    จากภาพยนตร์เรื่องโหน่งเท่งนักเลงภูเขาทอง

-   รางวัลรายการส่งเสริมสถาบันครอบครัวยอดเยี่ยมสาขารายการโทรทัศน์ จากรายการสู้เพื่อแม่

-   รางวัลรายการส่งเสริมศิลปวัฒนธรรมยอดเยี่ยมสาขารายการโทรทัศน์ จากรายการคุณพระช่วย

-   รางวัลรายการเกมโชว์ยอดเยี่ยมสาขารายการโทรทัศน์ จากรายการอัจฉริยะข้ามคืน

    -   รางวัลรายการเกมโชว์ดีเด่น จัดโดยสมาคมนักข่าวบันเทิง รายการแฟนพันธุ์แท้

    -   รางวัลสื่อมวลชนดีเด่นประเภทรายการโทรทัศน์
        จัดโดยสื่อมวลชนคาทอลิกประเทศไทยจากรายการพิเศษวันแม่ชุด “ชัยชนะของแม่ และ
        ”รายการคุณพระช่วย

        -   ปี 2550

-   รายการแฟนพันธุ์แท้ได้เวลาออกอากาศเพิ่มเป็น 120 นาที

-   ออกอากาศรายการใหม่ “มหานคร” ทางช่อง 7 ทุกวันอังคาร เวลา 22.30น.-24.30น.

-   ออกอากาศรายการใหม่ “ตู้ซ่อนเงิน” ทางช่อง 5 แทนรายการ “เวทีทอง”

-   ออกอากาศรายการใหม่ “สงครามเท้าไฟ” ทางช่อง 5 แทนรายการ “ครัวตัวเอ้”

-   ออกอากาศรายการใหม่ “ตลกหกฉาก” ทางช่อง 5 แทนรายการ “สงครามเท้าไฟ”

-   ออกอากาศรายการใหม่ ”รักต้องซ่อม” ทางช่อง 5 แทนรายการ “ละครโคกคูนตระกูลไข่”

-   ออกอากาศรายการใหม่ “แม่บ้านมหัศจรรย์” ทางช่อง 5 ทุกวันจันทร์-อังคาร เวลา
    17.30น. โดยใช้เวลาของรายการ “สู้เพื่อแม่สะพายเป้”
    โดยเปลี่ยนเป็นออกอากาศทุกวันพุธ-พฤหัส-ศุกร์ เวลา 17.30น.-18.00น.

-   ออกอากาศรายการใหม่ ”ลุงพันกับนานามิ” ทางช่อง 5 แทนรายการ “แม่บ้านมหัศจรรย์”

-   ปลายเดือนมีนาคม บริษัท เวิร์คพอยท์ พับลิชชิ่ง จำกัด
    ย้ายสำนักงานมาอยู่ที่สำนักงานใหญ่ของบริษัท

-   จัดแสดงละครเวทีเรื่อง ชายกลาง จำนวน 14 รอบ โดยแสดงในเดือนกรกฎาคม

-   จัดแสดงคอนเสิร์ต เพลงรักริมฝั่งโขง จำนวน 5 รอบ โดยแสดงในเดือนกันยายน

-   ภาพยนตร์ เท่งโหน่ง คนมาหาเฮีย เข้าฉายในเดือนพฤษภาคม

-   รางวัลที่ได้รับในปี 2550

    -   ASIAN TELEVISION AWARD 2007

-   รางวัล WINNER ประเภท BEST CHILDREN’S PROGRAMME รายการทศกัณฐ์เด็ก

-   รางวัล WINNER ประเภท BEST COMEDY PERFORMANCE BY AN ACTOR ซึ่งได้แก่คุณเท่ง
    เถิดเทิง จากรายการระเบิดเถิดเทิง

-   รางวัล RUNNER UP ประเภท BEST ENTERTAINMENT PRESENTER ซึ่งได้แก่ คุณปัญญา
    นิรันดร์กุลจากรายการกล่องดำ

-   รางวัล RUNNER UP ประเภท GAME OR QUIZ PROGRAMME รายการแฟนพันธุ์แท้

-   รางวัล RUNNER UP ประเภท BEST REALITY PROGRAMME รายการสู้เพื่อแม่...สะพายเป้

    -   รางวัลสื่อมวลชนดีเด่น จัดโดยสื่อมวลชนคาทอลิกประเทศไทยประเภทรายการโทรทัศน์
        จากรายการสารคดีคนดนตรีเล่าเรื่อง “น้ำคือชีวิต”

    -   รางวัลกิตติคุณสัมพันธ์ สังข์เงิน ครั้งที่ 22 ประจำปี 2550
        ประเภทองค์กรหน่วยงานภาคเอกชน ซึ่งได้แก่บริษัท เวิร์คพอยท์ เอ็นเทอร์เทนเมนท์
        จำกัด (มหาชน)

        -   ปี 2551

-   ภาพยนตร์ หม่ำเดียว หัวเหลี่ยมหัวแหลม เข้าฉายในเดือนมกราคม ปี 2551

-   ออกอากาศรายการใหม่ “หลานปู่กู้อีจู้” ทางช่อง 7 ทุกวันเสาร์-อาทิตย์ เวลา
    18.15-18.45 น.

-   ออกอากาศรายการใหม่ “อัจฉริยะยกบ้าน” ทางช่อง 5 แทนรายการ “ตู้ซ่อนเงิน”

-   ออกอากาศรายการใหม่ “อโรคาปาร์ตี้” ทางช่อง 9 แทนรายการ “ชัยบดินทร์โชว์”

-   ออกอากาศรายการใหม่ “รักริทึ่ม” ทางช่อง 5 ทุกวันศุกร์ เวลา 22.20-22.50 น.

-   ออกอากาศรายการใหม่ “มรดกบันเทิง” ทางช่อง 7 ทุกวันเสาร์ เวลา 11.00-11.45

-   ออกอากาศรายการใหม่ “ยอดมนุษย์น้อย” ทางช่อง 9 แทนรายการ “เกมทศกัณฐ์เด็ก”

-   ออกอากาศ ละคร เรื่องเรไรลูกสาวป่า ทางช่อง 7 ทุกศุกร์-เสาร์-อาทิตย์

-   ออกอากาศ ละคร เรื่องว้าวุ่นรุ่นเล็ก ทางช่องทีวีไทย ทุกวันอาทิตย์

-   จัดแสดงคอนเสิร์ต เพลงแบบประภาส ณ ศูนย์วัฒนธรรมแห่งประเทศไทย วันที่ 4-6 กรกฎาคม
    2551

-   ออกอากาศ ละคร เรื่องศิลามณี ทางช่อง 7 ทุกศุกร์-เสาร์-อาทิตย์

-   จัดงาน Bangkok Street Show 2008” ณ สวนลุมพินี วันที่ 19-21 ธันวาคม 2551

-   รางวัลที่ได้รับในปี 2551

    -   ASIAN TELEVISION AWARD 2008

-   รางวัล WINNER ประเภท BEST COMEDY PERFORMANCE BY AN ACTOR ซึ่งได้แก่คุณโหน่ง
    ชะชะช่า จากรายการ ระเบิดเถิดเทิง

-   รางวัล WINNER ประเภท BEST GAME OR QUIZ PROGRAMME จากรายการ หลานปู่กู้อีจู้

-   รางวัล HIGHLY RECOMMENDED ประเภท BEST ENTERTAINMENT PRESENTER
    ซึ่งได้แก่คุณปัญญา นิรันดร์กุล จากรายการ กล่องดำ

-   รางวัล HIGHLY RECOMMENDED ประเภท BEST GAME OR QUIZ PROGRAMME
    จากรายการ ยกสยาม

-   รางวัล HIGHLY RECOMMENDED ประเภท BEST GAME OR QUIZ PROGRAMME
    จากรายการ แฟนพันธุ์แท้

-   รางวัล HIGHLY RECOMMENDED ประเภท BEST COMEDY PROGRAMME
    จากรายการระเบิดเถิดเทิง

-   TOP AWARDS 2007

    -   รางวัลประเภทเกมโชว์ยอดเยี่ยม จากรายการชิงร้อยชิงล้าน

    -   รางวัล ประเภทพิธีกรยอดเยี่ยม ซึ่งได้แก่คุณปัญญา นิรันดร์กุล จากรายการหลานปู่กู้อีจู้

-   รางวัลพระมหาธีรราชเจ้ารำลึก ประเภทรายการโทรทัศน์ที่ส่งเสริม
    สร้างสรรค์วัฒนธรรมไทยที่ดีงาม จาก “รายการคุณพระช่วย”

-   รางวัลผู้ทำคุณประโยชน์ด้านนันทนาการ ประจำปี 2551
    ประเภทสื่อมวลชนผู้ผลิตรายการโทรทัศน์ จาก รายการยกสยาม รายการคุณพระช่วย
    และรายการหลานปู่กู้อีจู้

    -   ปี 2552

-   ออกอากาศรายการใหม่ “แฟกทอรีที่รัก” ทางช่อง 3 ทุกวันเสาร์ เวลา 14.00 - 14.30
    น.

-   ออกอากาศรายการใหม่ “ล้วงลับตับแตก” ทางช่อง 9 ทุกวันพฤหัสบดี เวลา 22.15- 00.15
    น.

-   ออกอากาศรายการใหม่ “Young MEA SEE Mission” ทางช่อง NBT ทุกวันเสาร์ เวลา
    10.30 - 11.00 น.

-   ออกอากาศรายการใหม่ “คนเก่งภาษาไทย” ทางช่องไทยพีบีเอส ทุกวันเสาร์ เวลา
    18.00 - 18.30 น.

-   ออกอากาศรายการ “ตลกหกฉาก” ทางช่อง 5 แทนรายการ “แฟนพันธุ์แท้”

-   ออกอากาศ ละคร เรื่องแม่หญิง ทางช่อง 7 ทุกศุกร์-เสาร์-อาทิตย์

-   ออกอากาศ ละคร เรื่องนางกรี๊ด ทางช่อง 7 ทุกศุกร์-เสาร์-อาทิตย์

-   จัดแสดงหม่ำ ออน สเตจ โชว์ ในวันที่ 15 – 17 พฤษภาคม 2552 ณ ธันเดอร์โดม
    เมืองทองธานี

-   จัดแสดงคอนเสิร์ต คุณพระช่วยสำแดงสด ณ โรงละครอักษรา เธียเตอร์ ในวันที่ 22-23
    สิงหาคม 2552 และ

  ในวันที่ 7-8 พฤศจิกายน 2552

-   จัดแสดงละครเวที “เดอะเลเจนด์ ออฟ เร่ขายฝัน เฉลียง เดอะมิวสิคัล” ณ โรงละครเอ็ม
    เธียเตอร์ ในวันที่ 2-18

  ตุลาคม 2552

-   จัดงาน มหกรรมแม่เล่านิทาน อ่านและเล่นกับลูก ณ อิมแพ็ค เมืองทองธานี ในเดือนพฤษภาคม
    2552

-   จัดงานพิธีเปิดงานเทศกาลเที่ยวเมืองไทยปี 2552 ณ อิมแพ็ค เมืองทองธานี

-   จัดงานพิธีเปิดงานราชพฤกษ์ รวมใจภักดิ์รักษ์พ่อหลวง ปี 2552 ในเดือนธันวาคม 2552
    ที่จังหวัดเชียงใหม่

-   จัดงาน Bangkok Street Show in Bangkok2009 ณ สวนลุมพินี ในวันที่ 10-13
    ธันวาคม 2552

-   รางวัลที่ได้รับในปี 2552

    -   ASIAN TELEVISION AWARD 2009

-   รางวัล WINNER ประเภท BEST COMEDY PERFORMANCE BY AN ACTOR ซึ่งได้แก่คุณโหน่ง
    ชะชะช่า จากรายการ ระเบิดเถิดเทิง

-   รางวัล WINNER ประเภท BEST CHILDREN’S PROGRAMME จากรายการยอดมนุษย์น้อย

-   รางวัล HIGHLY RECOMMENDED ประเภท BEST CHILDREN’S PROGRAMME
    จากรายการเก่งยกห้อง

-   รางวัล HIGHLY RECOMMENDED ประเภท BEST ENTERTAINMENT PRESENTER ซึ่งได้แก่
    คุณปัญญา นิรันดร์กุล จากรายการกล่องดำ

-   รางวัล HIGHLY RECOMMENDED ประเภท BEST GAME OR QUIZ PROGRAMME
    จากรายการ หลานปู่กู้อีจู้

-   TOP AWARDS 2008

    -   รางวัลประเภทเกมโชว์ยอดเยี่ยม จากรายการชิงร้อยชิงล้าน

    -   รางวัลประเภทพิธีกรยอดเยี่ยม ซึ่งได้แก่คุณปัญญา นิรันดร์กุล จากรายการหลานปู่กู้อีจู้

-   รางวัล Kids Award ครั้งที่ 3 : สื่อสร้างสรรค์ ไม่เกินฝันของเด็ก
    ประเภทรายการโทรทัศน์ที่เหมาะสมสำหรับเด็ก จากรายการหลานปู่กู้อีจู้ และชิงช้าสวรรค์

-   รางวัลโทรทัศน์ทองคำ ครั้งที่ 23 ประจำปี 2551
    ประเภทรางวัลรายการเกมโชว์ดีเด่นจากรายการยกสยาม

-   รางวัล “ฐานันดร 4 ทองคำ” รางวัลสื่อมวลชนสร้างสรรค์สังคมธรรมาธิปไตย ประจำปี
    2551 ประเภทโทรทัศน์ได้แก่ รายการคุณพระช่วย

    -   รางวัลสื่อมวลชนดีเด่นประเภทรายการโทรทัศน์ ประจำปี 2552
        จัดโดยสื่อมวลชนคาทอลิกประเทศไทย จากรายการคุณพระช่วย

        -   ปี 2553

-   ออกอากาศรายการใหม่ “SME ตีแตก” ทางช่อง 5 ทุกวันศุกร์ เวลา 23.05 - 00.10 น.

-   ออกอากาศรายการใหม่ “ตลาดนัดสุขภาพ” ทางช่อง 5 ทุกวันเสาร์ เวลา 20.15- 21.05
    น.

-   ออกอากาศรายการใหม่ “วงษ์คำเหลา เดอะซีรี่ส์” ทางช่อง 9 ทุกวันเสาร์ เวลา 14.05 -
    15.00 น.

-   ออกอากาศรายการใหม่ “เท่งโหน่ง ผจญภัย” ทางช่อง 5 เวลา 23.30 - 00.10 น.

-   ออกอากาศรายการใหม่ “คนอวดผี” ทางช่อง 7 เวลา 23.05 – 01.00 น.

-   ออกอากาศ ละคร เรื่องมนต์รักมหานคร ทางช่อง 7 ทุกวันเสาร์

-   ออกอากาศ ละคร เรื่องนักสู้พันธุ์ข้าวเหนียว ทางช่อง 7 ทุกวันจันทร์ - อังคาร

-   จัดแสดงละครเวที “เดอะเลเจนด์ ออฟ เร่ขายฝัน เฉลียง เดอะมิวสิคัล” (รีสเตจ)

  ในวันที่ 16 – 17 มกราคม 2553

-   จัดแสดงคอนเสิร์ตเพลงรักยุคคีตา วันที่ 30 มกราคม 2553

-   จัดแสดงคอนเสิร์ตคุณพระช่วยเพลงสุนทราภรณ์ ณ โรงละครอักษราเธียเตอร์ วันที่ 3 - 4
    เมษายน 2553

-   จัดแสดงคอนเสิร์ตคุณพระช่วยสำแดงสด ครั้งที่ 2 ณ โรงละครอักษราเธียเตอร์ ในวันที่
    12-15 สิงหาคม 2553 และในวันที่ 21-22 สิงหาคม 2553

-   จัดงาน International Street Show in Bangkok 2010 ณ สวนลุมพินี ในวันที่
    10-12 ธันวาคม 2553

-   จัดงาน Phuket Street Show Festival 2010 ณ ถนนถลาง จังหวัดภูเก็ต ในวันที่ 17
    – 19 ธันวาคม 2553

-   รางวัลที่ได้รับในปี 2553

    -   ASIAN TELEVISION AWARD 2010

-   รายการ ยกสยาม เข้ารอบชิงรางวัลเกมโชว์ยอดเยี่ยม (BEST GAME OR QUIZ
    PROGRAMME )

  และหลังประกาศผลรายการยกสยามเป็นรายการเดียวของประเทศไทยที่ได้รับรางวัลรายการยอด
  นิยมหรือ HIGHLY RECOMMENDED

-   คุณสุดารัตน์ บุตรพรม จาก ละครซิทคอมวงษ์คำเหลา เดอะซีรี่ส์
    เข้ารอบชิงรางวัลนักแสดงตลกหญิงยอดเยี่ยม ( BEST COMEDY PERFORMANCE)

-   ละครซิทคอม วงษ์คำเหลา เดอะซีรี่ส์ เข้ารอบชิงรางวัลประเภทรายการตลก ( BEST
    COMEDY PROGRAMME )

-   คุณชูศักดิ์ เอี่ยมสุข ได้เข้ารอบชิงรางวัลผู้ดำเนินรายการยอดเยี่ยม ( BEST
    ENTERTAINMENT PRESENTER)

    -   INTERNATIONAL EMMY AWARDS 2010

-   รายการ ตลก 6 ฉาก เข้ารอบชิงรางวัลประเภทรายการตลก (COMEDY)
    ได้รับเหรียญทองและ

  ประกาศนียบัตรในฐานะผู้ที่เข้ารอบสุดท้ายมาครอง

-   รายการคุณพระช่วยได้รับคัดเลือกรับรางวัล รายการโทรทัศน์ในดวงใจครอบครัว ปี 2 :
    FAMILY AWARDS 2010 จัดโดย เครือข่ายครอบครัวเฝ้าระวังและสร้างสรรค์สื่อ (คฝส.)

    -   ปี 2554

-   ออกอากาศรายการใหม่ “เกมเผาขน ” ทางช่อง 5 ทุกวันอาทิตย์ เวลา 17.05 – 17.55
    น.

-   ออกอากาศรายการใหม่ “วิทยสัประยุทธ์ ” ทางช่อง 5 ทุกวันเสาร์ เวลา 20.30 – 21.20
    น.

-   ออกอากาศรายการใหม่ “หนูน้อยกู้อีจู้ ” ทางช่อง 7 ทุกวันเสาร์ – อาทิตย์ เวลา 18.00 –
    18.30 น.

-   ออกอากาศรายการใหม่ “ราชรถมาเกย” ทางช่อง 9 ทุกวันจันทร์ – ศุกร์ เวลา 21.30 –
    22.00 น.

-   ออกอากาศ “SME ตีแตก” ทางช่อง 5 ทุกวันศุกร์ เวลา 23.05 - 23.40 น.

-   ออกอากาศ “อโรคา ตลาดนัดสุขภาพ” ทางช่อง 5 ทุกวันเสาร์ เวลา 20.30- 21.20 น.

-   ออกอากาศ “ระเบิดเถิดเทิงลั่นทุ่ง” ทางช่อง 5 วันอาทิตย์ เวลา 13.55 – 15.20 น.

-   ออกอากาศ “ตลก 6 ฉาก” ทางช่อง 5 วันเสาร์ เวลา 12.50 – 13.45 น.

-   ออกอากาศ “ชิงร้อยชิงล้าน” ทางช่อง 7 วันอังคาร เวลา 22.25 – 00.25 น.

-   ออกอากาศ “คนอวดผี” ทางช่อง 7 วันพุธ เวลา 23.05 – 01.00 น.

-   ออกอากาศ “วงษ์คำเหลา เดอะซีรี่ส์” ทางช่อง 9 ทุกวันเสาร์ เวลา 14.05 - 15.00 น.

-   ออกอากาศ “ชิงช้าสวรรค์” ทางช่อง 9 วันเสาร์ เวลา 16.30 – 18.00 น.

-   ออกอากาศ “คุณพระช่วย” ทางช่อง 9 วันเสาร์ เวลา 16.00 – 16.30 น.

-   ออกอากาศ “ล้วงลับอัพโหลด” ทางช่อง 9 วันพฤหัสบดี เวลา 22.50 – 00.15 น.

-   ออกอากาศ ละครเรื่องมนต์รักมหานครและละครเรื่องอภินิหารคุณยายทองคำ ทางช่อง 7
    ทุกวันเสาร์

-   รับจ้างผลิตรายการ Thailand Got Talent 2011 ออกอากาศทางช่อง 3 วันอาทิตย์
    เวลา 17.45 – 19.15 น.

-   จัดแสดงคอนเสิร์ตจำอวดคุณพระ ณ โรงละครอักษราเธียเตอร์ ในวันที่ 18 - 27 มีนาคม
    2554

-   จัดแสดงคอนเสิร์ต ”ผู้หญิงที่อยากกอดตลอดชีวิต” ณ โรงละครอักษราเธียเตอร์ ในวันที่
    12-14 สิงหาคม 2554

-   จัดงาน ปาฏิหาริย์ริวโชว์ ณ โรงละครอักษราเธียเตอร์ ในวันที่ 10-11 ธันวาคม 2554

-   จัดงาน ประชุมนานาชาติรางวัลสมเด็จเจ้าฟ้ามหิดล ( PMAC ) ในวันที่ 25-29 มกราคม
    2554

-   จัดงาน Workpoint Festival ณ อิมแพ็ค เมืองทองธานี ในวันที่ 8 – 10 กรกฎาคม
    2554

-   จัดงาน โครงการ อาชีวะสู่อนาคต ตั้งแต่เดือนมีนาคมถึงมิถุนายน 2554

-   ลงทุนในบริษัท ซิกส์ดีกรี โปรดักส์ชั่น จำกัด โดยมีสัดส่วนการลงทุนร้อยละ 80
    เพื่อดำเนินธุรกิจประเภท รับจ้างและให้บริการ ในการถ่ายทำภาพยนตร์ ละครโทรทัศน์
    รายการโทรทัศน์ ละครเวที และ คอนเสิร์ต

-   รางวัลที่ได้รับในปี 2554

  โล่ประกาศเกียรติคุณผู้มีคุณูปการต่อการศึกษาของชาติ ประจำปี 2554
  ประเภทสื่อรายการโทรทัศน์จาก “รายการชิงช้าสวรรค์” จัดงานโดยกระทรวง ศึกษาธิการ

-   รางวัล TOP AWARDS 2010 จัดงานโดยนิตยสารทีวีพูล

1.  ภาคสร้างสรรค์สังคม

    -   ประเภทรายการสำหรับเด็กและเยาวชน จากรายการหนูน้อยกู้อีจู้

    -   ประเภทรายการส่งเสริมศิลปะวัฒนธรรมยอดเยี่ยม จากรายการคุณพระช่วย

2.  ภาคบันเทิง

    -   ประเภทรายการเกมโชว์ยอดเยี่ยม จากรายการชิงร้อย ชิงล้าน ชะชะช่า

    -   ประเภทรางวัลภาพยนตร์ยอดเยี่ยม จากภาพยนตร์เรื่องสิ่งเล็กๆที่เรียกว่ารัก

-   รางวัลราชบัณฑิตยสถานสรรเสริญ ประเภทบริษัทผู้สนับสนุนการใช้ภาษาไทยดีเด่น
    ซึ่งได้แก่บริษัทเวิร์คพอยท์ เอ็นเทอร์เทนเมนท์ จำกัด (มหาชน) โดยมี ฯพณฯ นายกรัฐมนตรี
    คุณอภิสิทธิ์ เวชชาชีวะ เป็นประธานมอบรางวัล

-   รางวัล ไนน์เอ็นเตอร์เทนอวอร์ด 2011 สาขาทีมสร้างสรรค์แห่งปี ซึ่งได้แก่
    “ทีมสร้างสรรค์รายการคุณพระช่วย” จัดโดยทีมข่าวบันเทิงไนน์เอ็นเตอร์เทน สำนักข่าวไทย

-   รางวัลโทรทัศน์ทองคำ ครั้งที่ 25 ประจำปี 2553 ประเภทรางวัลรายการเกมโชว์ดีเด่น
    จากรายการ “ยกสยาม”

-   รางวัลผลงานสร้างสรรค์ดีเด่น PM’S CREATIVE AWARD รางวัลสาขาสื่อ (Media)
    รางวัลคึกฤทธิ์ ปราโมช จาก “รายการคุณพระช่วย” โดยมี ฯพณฯ นายกรัฐมนตรี คุณอภิสิทธิ์
    เวชชาชีวะ เป็นผู้มอบโล่และใบประกาศเกียรติยศ ณ ตึกสันติไมตรี ทำเนียบรัฐบาล

-   รางวัลนาฏราช ครั้งที่ 2 ประจำปี 2553
    จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์

    -   ประเภท รางวัลรายการเกมส์โชว์ยอดเยี่ยม จากรายการ SME ตีแตก

    -   ประเภท รางวัลรายการวาไรตี้ยอดเยี่ยม จากรายการคุณพระช่วย

    -   ประเภทรางวัลรายการเด็กยอดเยี่ยม จากรายการหนูน้อยกู้อีจู้

-   รางวัลทับทิมสยาม ประเภทหน่วยงานเอกชนผู้ทำคุณประโยชน์ด้านศิลปวัฒนธรรมไทย มอบแก่
    บริษัท เวิร์คพอยท์ เอ็นเทอร์เทนเมนท์ จำกัด (มหาชน)
    โดยรางวัลดังกล่าวจัดขึ้นเป็นครั้งแรกโดยสถาบันวิจัยวัฒนธรรมและศิลปะ มหาวิทยาลัยบูรพา
    โดยมี ศ.นพ.สมพล พงศ์ไทย อธิการบดี มหาวิทยาลัยบูรพาเป็นผู้มอบโล่เกียรติยศ ณ โรงแรม
    เทา-ทอง มหาวิทยาลัยบูรพา

-   รางวัล GRAND JUBILEE AWARD ประจำปี 2554 ประเภทรายการโทรทัศน์
    จากรายการคุณพระช่วย จัดโดยสื่อมวลชนคาทอลิกประเทศไทย

-   ASIAN TELEVISION AWARDS 2011

    -   รางวัล WINNER ประเภท BEST GAME OR QUIZ PROGRAMME
        จากรายการวิทยสัประยุทธ์

    -   รางวัล HIGHLY RECOMMENDED ประเภท BEST GAME OR QUIZ PROGRAMME

  จากรายการราชรถมาเกย

-   รางวัล HIGHLY RECOMMENDED ประเภท BEST GENERAL ENTERTAINMENT

  PROGRAMME จากรายการเกมเผาขน

-   รางวัลพิธีกรที่สุดแห่งปี 2011 จัดโดย ดาราเดลี่ ซึ่งได้แก่คุณปัญญา นิรันดร์กุล

2.2 ภาพรวมการประกอบธุรกิจของบริษัทและบริษัทย่อย

บริษัท
ดำเนินธุรกิจหลักในการผลิตรายการโทรทัศน์โดยซื้อเวลาจากทางสถานีโทรทัศน์เพื่อออกอากาศรายการโทรทัศน์และขายโฆษณา
โดยมีนโยบายเพื่อนำเสนอรายการโทรทัศน์ที่ให้ทั้งสาระและความบันเทิงแก่ผู้ชมรายการวนแล้วแต่โทรทัศน์
ปัจจุบันบริษัทได้ดำเนินธุรกิจมาเป็นระยะเวลา 20 ปี
โดยแต่ละรายการโทรทัศน์ของบริษัทนั้นล้วนแล้วแต่ประสบความสำเร็จ
โดยสามารถวัดได้จากรางวัลต่างๆ ที่ได้รับและยอดการขายโฆษณาที่สม่ำเสมอของบริษัท
ทำให้บริษัทได้รับการยอมรับว่าเป็นผู้ผลิตรายการโทรทัศน์ระดับแนวหน้าของประเทศไทย
รางวัลต่างๆที่บริษัท
ได้รับจากสถาบันทั้งในและต่างประเทศยังเป็นเครื่องยืนยันความสำเร็จของบริษัท
และยืนยันคุณภาพของรายการโทรทัศน์ของบริษัทได้เป็นอย่างดี ดังที่ได้กล่าวมาแล้วข้างต้น
ซึ่งนับเป็นความภาคภูมิใจอย่างยิ่ง ทั้งนี้ ผลงานที่ผ่านมาของบริษัทย่อยในเครือสามารถสรุปได้ดังนี้

ผลงานที่ผ่านมาของบริษัทย่อยในเครือ

-   บริษัท คำพอดี จำกัด รับจ้างผลิตละคร เช่น ละครเรื่อง เพลงรักริมฝั่งโขง, ลูกระนาด,
    เรไรลูกสาวป่า , ศิลามณี , แม่หญิง และนางกรี๊ด รับจ้างผลิตรายการพิเศษ เช่น
    “ละครคือสายใยแห่งรัก” และ นักสู้พันธุ์ข้าวเหนียว ออกอากาศทางช่อง 7
    (คำพอดีได้เลิกกิจการเมื่อเดือน ต.ค. 2554 ที่ผ่านมา)

-   บริษัท บั้งไฟสตูดิโอ จำกัด ผลิตรายการหม่ำโชว์ , หม่ำ ออน สเตจ โชว์ ที่ ธันเดอร์โดม
    รายการ บิ๊กหม่ำ และ ละครซิทคอม วงษ์คำเหลาเดอะซีรี่ส์

-   บริษัท โต๊ะกลม โทรทัศน์ จำกัด ผลิตและรับจ้างผลิตละครซิทคอมผีเพี้ยนโฮเต็ล,
    มรดกบันเทิง,รักริทึ่ม,ศึกวันชูใจ,รักกระหน่ำซัมเมอร์เซล และผลิตละครเวทีเรื่อง
    “ชายกลาง” และเดอะเลเจนด์ ออฟ เร่ขายฝัน เฉลียง เดอะมิวสิคัล และละครเรื่อง
    อภินิหาริย์คุณยายทองคำในปี 2554

-   บริษัท เวิร์คพอยท์ พับลิชชิ่ง จำกัด ซึ่งดำเนินธุรกิจสื่อสิ่งพิมพ์
    ได้ผลิตและจำหน่ายนิตยสารแก้จน เป็นนิตยสารรายเดือนฉบับแรก
    มีเนื้อหาสาระเกี่ยวกับการแนะนำอาชีพต่างๆ ที่น่าสนใจ แปลกใหม่
    ให้ผู้อ่านได้ความรู้และแนวทางในการประกอบอาชีพ
    ซึ่งปัจจุบันได้มีการปรับเปลี่ยนหัวหนังสือใหม่จากนิตยสารแก้จนเป็นนิตยสารขายดี
    ผลิตและจำหน่ายนิตยสารรายเดือน “สารกระตุ้น”
    เป็นนิตยสารที่นำเสนอเรื่องราวที่กระตุ้นให้เกิดความคิดสร้างสรรค์
    เป็นแรงจูงใจให้ผู้อ่านกล้าคิดกล้าทำในสิ่งที่อยากนำเสนอที่เป็นประโยชน์ อย่างไรก็ดี
    นิตยสารสารกระตุ้นได้หยุดการผลิตและจัดจำหน่ายในเดือนมีนาคม ปี 2550
    ในส่วนของพ็อคเก็ตบุ๊คที่วางจำหน่ายในปี 2554 มีจำนวน 60 ปก ซึ่งรวมทั้งหมด
    มีพ็อคเก็ตบุ๊ควางจำหน่ายแล้วรวม 197 ปกนับตั้งแต่เริ่มธุรกิจ

-   บริษัท บ้านอิทธิฤทธิ์ จำกัด ดำเนินธุรกิจผลิตและตัดต่อภาพเคลื่อนไหว (Animation)
    โดยรับจ้างผลิตและตัดต่อภาพเคลื่อนไหวด้วยระบบคอมพิวเตอร์
    ผลงานในปีที่ผ่านมาของบ้านอิทธิฤทธิ์จะเป็นผลงานทางด้านการผลิตคอมพิวเตอร์กราฟฟิกให้กับภาพยนตร์และหนังโฆษณาหลายเรื่อง
    เช่น ภาพยนตร์เรื่อง 6:66 ตายไม่ได้ตาย, การ์ตูนเศรษฐกิจพอเพียง, Asean Summit,
    พระพุทธทาส,งานราชพฤกษ์รวมใจภักดิ์ รักษ์พ่อหลวง
    และคอมพิวเตอร์กราฟฟิกประกอบภาพยนตร์โฆษณา เช่น มาม่า และ Johny Walker เป็นต้น
    นอกจากนี้ยังมีผลงาน มิวสิควีดีโอ ละครเวที เดอะ เลเจนด์ ออฟ เร่ขายฝัน ทั้งนี้
    สามารถดูผลงานของบ้านอิทธิฤทธิ์ ได้จาก www.ittirit.com

-   บริษัท หัวฟิล์มท้ายฟิล์ม จำกัด ดำเนินธุรกิจรับจ้างผลิตภาพยนตร์ โดยผลงานที่ผ่านมาแก่
    ภาพยนตร์โหน่งเท่งนักเลงภูเขาทอง ภาพยนตร์เท่งโหน่งคนมาหาเฮีย
    ภาพยนตร์หม่ำเดียวหัวเหลี่ยมหัวแหลม ภาพยนตร์ตุ๊กกี้เจ้าหญิงขายกบ
    ภาพยนตร์เท่งโหน่งจีวรบิน และ ภาพยนตร์ 30+ โสดออนเซลล์ เป็นต้น
    โดยที่ผ่านมาภาพยนตร์ที่ผลิตนั้นมีทั้งรูปแบบการรับจ้างผลิตและเข้าร่วมลงทุนด้วย
    โดยที่ผ่านมาจะเป็นการร่วมลงทุนสร้างกับ บริษัท สหมงคลฟิล์ม อินเตอร์เนชั่นแนล จำกัด

-   บริษัท กราว จำกัด ดำเนินธุรกิจบันทึกเสียงร้องเพลง บันทึกเสียงละคร บันทึกเสียงภาพยนตร์
    และโฆษณา รวมถึงการบันทึกเสียงพากย์

-   บริษัท กำกับการดี จำกัด ดำเนินธุรกิจผลิตรายการโทรทัศน์ และรับจ้างผลิตละคร เช่น
    ละครรายการ อโรคาปาร์ตี้ ละครว้าวุ่นรุ่นเล็ก ,รายการ Young MEE DEE Mission ,
    ละครโรบอทยอดรัก และละครมนต์รักมหานคร

-   บริษัท ซิกซ์เนเจอร์ อินคอร์ปอเรชั่น จำกัด ดำเนินธุรกิจจัดงานแสดงต่างๆ เช่น งาน
    Street Shows ที่สวนลุมพินี ในเดือนธันวาคม ปี 2551-2553 , ละครใบ้กรุงเทพ เป็นต้น

-   บริษัท ซิกส์ดีกรี โปรดักส์ชั่น จำกัด เริ่มก่อตั้งขึ้นเมื่อเดือน ตุลาคม 2554
    ดำเนินธุรกิจให้บริการการถ่ายทำ ละครโทรทัศน์ ภาพยนตร์ ละครเวที
    รายการถ่ายทอดสดต่างๆ รวมถึงคอนเสิร์ต

_ปัจจุบัน บริษัทมีโครงสร้างการถือหุ้นในบริษัทย่อย ดังนี้

2.3 โครงสร้างรายได้

  หน่วย : พันบาท

+------------------------+------+-----+-------+-------+------+-------+
| รายได้                  | 2552 | สัด  | 2553  | สัดส่วน | 2554 | สัดส่วน |
|                        |      | ส่วน |       |       |      |       |
+------------------------+------+-----+-------+-------+------+-------+
|   รายได                | 864  | 83. | 1,07  | 8     | 1    | 7     |
| ้จากธุรกิจผลิตรายการโทรทัศน์ | ,979 | 15% | 3,366 | 0.15% | ,382 | 4.11% |
|                        |      |     |       |       | ,345 |       |
+------------------------+------+-----+-------+-------+------+-------+
|   รายได้จากธุรกิจผลิตสิ่งพิมพ์ | 17   | 1.  | 3     | 2.78% | 71   | 3.82% |
|                        | ,664 | 70% | 7,213 |       | ,237 |       |
+------------------------+------+-----+-------+-------+------+-------+
|   รา                   | 7    | 0.  | 5,776 | 0.43% | 4    | 0.25% |
| ยได้จากการผลิตหรือตัดต่อภาพ | ,809 | 75% |       |       | ,723 |       |
+------------------------+------+-----+-------+-------+------+-------+
|   รายได้เกี่ยวกับภาพยนตร์   | 18   | 1.  | 7     | 5.44% | 90   | 4.87% |
|                        | ,146 | 74% | 2,854 |       | ,844 |       |
+------------------------+------+-----+-------+-------+------+-------+
|   รายได้จาก             | 34   | 3.  | 2     | 1.80% | 68   | 3.67% |
| การจัดคอนเสิร์ตและละครเวที | ,275 | 29% | 4,057 |       | ,500 |       |
+------------------------+------+-----+-------+-------+------+-------+
|                        | 61   | 5.  | 7     | 5.85% | 217  | 1     |
|  รายได้จากการรับจ้างจัดงาน | ,253 | 89% | 8,411 |       | ,397 | 1.65% |
+------------------------+------+-----+-------+-------+------+-------+
|   รายได้อื่น              | 36   | 3.  | 4     | 3.55% | 30   | 1.63% |
|                        | ,197 | 48% | 7,556 |       | ,313 |       |
+------------------------+------+-----+-------+-------+------+-------+
| รายได้รวม               | 1    | 1   | 1,33  | 10    | 1    | 10    |
|                        | ,040 | 00. | 9,233 | 0.00% | ,865 | 0.00% |
|                        | ,323 | 00% |       |       | ,359 |       |
+------------------------+------+-----+-------+-------+------+-------+

หมายเหตุ: รายได้อื่น ได้แก่ การจำหน่ายลิขสิทธิ์ ดอกเบี้ยรับ รายได้ค่าเช่าพื้นที่และบริการ
และรายได้จากบริการจัดหานักแสดง

2.4 เป้าหมายการดำเนินธุรกิจ

บริษัทมีเป้าหมายที่จะเป็นผู้นำในธุรกิจผลิตรายการโทรทัศน์
โดยมุ่งเน้นด้านการสร้างสรรค์รายการโทรทัศน์ที่มีคุณภาพที่ให้ทั้งสาระและความบันเทิงแก่ผู้ชมรายการโทรทัศน์ทุกกลุ่ม
รายการโทรทัศน์ของบริษัทนั้นจะเน้นการสร้างสรรค์จากรายการโทรทัศน์ที่ผลิตขึ้นเองเพื่อเผยแพร่ความเป็นไทยและเพื่อเป็นทรัพย์สินทางปัญญาของบริษัท
อีกทั้งบริษัทมีแผนที่จะขยายธุรกิจและสร้างรายได้จากการบริหารลิขสิทธิ์ซึ่งเป็นทรัพย์สินทางปัญญาของบริษัทในรูปแบบต่างๆ
เช่น
การจำหน่ายลิขสิทธิ์รูปแบบรายการโทรทัศน์และการจำหน่ายลิขสิทธิ์ผลงานรายการโทรทัศน์ของบริษัท
นอกจากนี้
บริษัทยังมีแผนการลงทุนเพื่อการดำเนินธุรกิจผ่านทางบริษัทในเครือซึ่งเป็นธุรกิจที่เกี่ยวข้องกันซึ่งสามารถสนับสนุนกิจการของบริษัทซึ่งจะเป็นการส่งเสริมผลงาน
ชื่อเสียง และเพิ่มช่องทางรายได้ของบริษัทและบริษัทย่อยในเครืออีกด้วย